CELEX: 62019CA0015
Language: mt
Date: 2020-05-14 00:00:00
Title: Kawża C-15/19: Sentenza tal-Qorti tal-Ġustizzja (It-Tieni Awla) tal-14 ta’ Mejju 2020 (talba għal deċiżjoni preliminari tal-Corte suprema di cassazione – l-Italja) – A.m.a. – Azienda Municipale Ambiente SpA vs Consorzio Laziale Rifiuti – Co.La.Ri. (Rinviju għal deċiżjoni preliminari – Ambjent – Skart – Direttiva 1999/31/KE – Landfills eżistenti – Perijodu ta’ manutenzjoni tal-landfill wara l-għeluq – Estensjoni – Spejjeż tar-rimi ta’ skart f’landfill – Prinċipju ta’ min iniġġes iħallas – Applikazzjoni ratione temporis tad-direttiva)

20.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 240/16
            
         
      Sentenza tal-Qorti tal-Ġustizzja (It-Tieni Awla) tal-14 ta’ Mejju 2020 (talba għal deċiżjoni preliminari tal-Corte suprema di cassazione – l-Italja) – A.m.a. – Azienda Municipale Ambiente SpA vs Consorzio Laziale Rifiuti – Co.La.Ri.
      (Kawża C-15/19) (1)
      
      (Rinviju għal deċiżjoni preliminari - Ambjent - Skart - Direttiva 1999/31/KE - Landfills eżistenti - Perijodu ta’ manutenzjoni tal-landfill wara l-għeluq - Estensjoni - Spejjeż tar-rimi ta’ skart f’landfill - Prinċipju ta’ min iniġġes iħallas - Applikazzjoni ratione temporis tad-direttiva)
      (2020/C 240/20)
      Lingwa tal-kawża: it-Taljan
      
         Qorti tar-rinviju
      
      Corte suprema di cassazione
      
         Partijiet fil-kawża prinċipali
      
      
         Rikorrenti: A.m.a. – Azienda Municipale Ambiente SpA
      
         Konvenut: Consorzio Laziale Rifiuti – Co.La.Ri.
      
         Dispożittiv
      
      L-Artikoli 10 u 14 tad-Direttiva tal-Kunsill 1999/31/KE tas-26 ta’ April 1999 dwar ir-rimi ta’ skart f’landfill, għandhom jiġu interpretati fis-sens li ma jipprekludux l-interpretazzjoni ta’ dispożizzjoni nazzjonali li tipprovdi li landfill operattiva fid-data ta’ traspożizzjoni ta’ din id-direttiva għandha tkun suġġetta għall-obbligi li jirriżultaw mill-imsemmija direttiva, u b’mod partikolari għal estensjoni tal-perijodu ta’ manutenzjoni wara l-għeluq ta’ din il-landfill, mingħajr ma jkun hemm lok li ssir distinzjoni skont id-data tal-ħażna tal-iskart u lanqas li tiġi prevista miżura intiża sabiex jiġu limitati l-effetti finanzjarji ta’ din l-estensjoni fir-rigward tad-detentur tal-iskart.
      
         (1)  ĠU C 164,13.5.2019.